સલમાન ખાન, ડેવિડ ધવન અને સાજિદ નડિયાદવાલા ત્રિપુટીની સૌપ્રથમ સુપરહિટ ફિલ્મ ‘જુડવા’ રીલીઝ થયાને આજે 20 વર્ષ પૂરા થઈ ગયા છે. મુંબઈમાં આ ફિલ્મના 20 વર્ષ પૂરા થયાની સાથે જુડવા 2ના મુહૂર્તની પાર્ટી રાખવામાં આવી હતી. જુડવા 2માં વરૂણ ધવન, જેક્વેલીન ફર્નાન્ડિસ અને તાપસી પન્નુ મુખ્ય ભૂમિકામાં છે. જ્યારથી જુડવા-2 બનાવવાની જાહેરાત થઈ ત્યારથી જ લોકો અંદાજો લગાવી રહ્યા હતા કે આ ફિલ્મમાં સલમાન ખાન હશે. પ્રોડ્યુસર સાજિદ નડિયાદવાલાએ કાલે પાર્ટીમાં સ્પષ્ટતા કરી હતી કે ફિલ્મમાં સલમાન ખાન તો હશે જ પરંતુ સાથે સાથે કરિશ્મા કપૂર પણ ફિલ્મમાં નાનો પરંતુ મહત્વનો રોલ ભજવશે.